Salės futbolas

Salės futbolas, futsal, futsalas – komandinė sporto šaka, futbolo atmaina. Salės futbolo veiklą prižiūri FIFA ir AMF. Žaidimą sudaro dvi komandos po 5 žaidėjus (įskaitant vartininką), žaidžiama ant kieto grindinio, krepšinio ar rankinio aikštelės išmatavimų salėje.

2020 m. FIFA salės futbolo pasaulio taurė vyks Lietuvoje rugsėjo 12–spalio 4 dienomis.

Istorija
Salės futbolas žaidžiamas mažesnių išmatavimų uždaroje aikštelėje. Sporto šaka išsivystė Urugvajuje XX a. III dešimtmetyje, po to kai Urugvajus laimėjo 1930 m. pasaulio futbolo čempionatą bei aukso medalius 1924 m. ir 1928 m. vasaros olimpinėse žaidynėse. Futsalo pradininku laikomas mokytojas Juan Carlos Ceriani iš Montevideo. Jis norėjo sukurti į futbolą panašų žaidimą, kurį būtų galima žaisti ir lauke ir viduje. Pirmoji tarptautinė konfederacija buvo įkurta 1965 m. Pietų Amerikoje, kuri 1971 m. tapo FIFUSA (). Ši organizacija 2002 m. tapo perorganizuota į AMF (), ir egzistuoja iki šiol.https://web.archive.org/web/20180219091004/http://futsal.se/2015/04/futsal-past-present-future/

1980 m. FIFA pripažino futsalą tarptautiniu mastu. Dėl įvairių nesutarimų FIFA ir AMF išliko kaip atskiros organizacijos, ir iki šiol kartu valdo salės futbolo tarptautines varžybas.

Futsal pavadinimą FIFUSA oficialiai įregistravo 1985 m. po nesutarimų su FIFA dėl žodžio fútbol naudojimo sporto pavadinime. Pavadinimas sudarytas iš ispaniško salės futbolo pavadinimo . 1989 m. FIFA surengė pirmąjį Pasaulio futsalo čempionatą, kuris tuomet vadinosi Pasaulio 5x5 (salės) futbolo čempionatu.https://lff.lt/news/11814/pirmasis-pasaulio-futsal-cempionatas-painios-istakos-ir-futbolo-zvaigzdes/  Galiausiai FIFA taip pat ėmė naudoti šį pavadinimą. Pirmasis pasaulio čempionatas vyko  Nyderlanduose, jį laimėjo Brazilijos futsal rinktinė.

Taisyklės
Žaidimą sudaro dvi komandos po 5 žaidėjus (įskaitant vartininką), leidžiami neriboti keitimai. Iš viso komandoje gali būti 12 žaidėjų. Žaidžiama ant kieto grindinio krepšinio ar rankinio aikštelės išmatavimų salėje arba lauko aikštelėje. Žaidžiama su futsalo kamuoliu, kuris lyginant su standartiniu futbolo kamuoliu yra mažesnis (4 dydžio, 400–440 g svorio) ir mažiau šoklus (paleidus kristi iš 2 m aukščio turi atšokti 50–65 cm). Žaidimą sudaro 2 kėliniai po 20 minučių, sustabdžius žaidimą laikas stabdomas. Laisvą smūgį privaloma atlikti per 4 sekundes, kitaip komanda praranda kamuolį. Tas pats nutinka, jei vartininkas laiko kamuolį ilgiau nei 4 sekundes. Kirtus šoninę liniją vietoje įmetimo naudojamas įspyrimas, priešininkai turi atsitraukti 5 m. Nuošalės taisyklės nėra. Leidžiama viena minutės pertraukėlė. Žaidėją pašalinus iš aikštės raudona kortele, komanda žaidžia mažiau vienu žaidėju 2 minutes, arba iki kol priešininkas pelno įvartį. Rungtynėse teisėjauja 2 arba 3 teisėjai.

Varžybos
Vyrų rinktinių varžybos

Nuo 1989 m. kas ketverius metus vyksta FIFA Pasaulio salės futbolo čempionatas. 2020 m. FIFA Pasaulio salės futbolo čempionatas vyko Lietuvoje.

Kas antrus metus vyksta UEFA Europos salės futbolo čempionatas. 2020 m. Europos čempionatas vyksta kaip atranka į 2020 m. FIFA pasaulio salės futbolo čempionatą. 2019 m. rugsėjo 24 d. buvo paskelbta kad 2022 m. UEFA Europos salės futbolo čempionatas vyks Nyderlanduose sausio 19 - vasario 6 dienomis.https://www.uefa.com/futsaleuro/news/0257-0dee1ee9e327-e21035e135ae-1000--netherlands-selected-to-host-futsal-euro-2022/ 50 rinktinių kovos dėl 15 vietų finaliniame turnyre, o Nyderlandai dalyvaus šeimininkų teisėmis. Pirmasis atrankos etapas vyks 2020 m. sausio 29 – vasario 1 dienomis trijų arba keturių komandų mini-turnyruose.https://www.uefa.com/futsaleuro/news/0257-0dee1ee9e327-9187566f631a-1000--futsal-euro-2022-format-calendar/?referrer=%2ffutsaleuro%2fnews%2fnewsid%3d2616097 Burtai lėmė kad Lietuva šiame etaipe žaidė grupėje su Šiaurės Airija, Turkija ir Vengrija.https://lff.lt/news/8348/europos-cempionato-atrankos-burtai-lietuvius-suvede-su-3-komandomis/  

 Regionas AMF varžybos FIFA varžybos Kitos varžybos Pasaulio AMF Pasaulio salės futbolo čempionatas FIFA Pasaulio salės futbolo čempionatas Futsal Confederations Cup
 Futsal Mundialito
 Grand Prix de Futsal
 Arab Futsal Championship
 Mediterranean Futsal Cup Europos UEFS Europos vyrų salės futbolo čempionatas UEFA Europos salės futbolo čempionatas Baltijos futsalo taurė
 Nordic Futsal Cup

Moterų rinktinių varžybos
 Regionas  AMF varžybos FIFA varžybos Kitos varžybos Pasaulio  AMF moterų pasaulio salės futbolo čempionatas    Moterų pasaulio salės futbolo čempionatas Europos  UEFS moterų Europos salės futbolo čempionatas  UEFA Europos moterų salės futbolo čempionatas 

Vyrų klubinės varžybos
Klubinės futsalo varžybos smarkiai išpopuliarėjo, 2019 m. finalinis UEFA futsal čempionų lygos etapas Almatoje pritraukė 12 900 žiūrovų.https://www.uefa.com/insideuefa/about-uefa/news/newsid=2602695.html

 Regionas  AMF vyrų varžybos  AMF moterų varžybos  FIFA vyrų varžybos  FIFA moterų varžybos  Pasaulio  AMF pasaulio klubų taurė    Tarpkontinentinė futsalo taurė    Europos  UEFS Europos čempionų taurė
 UEFS taurė
 UEFS Europos veteranų čempionų taurė UEFS Europos moterų čempionų taurė
 UEFS moterų taurė UEFA Futsal čempionų lyga 
 Baltijos futsal lyga  

Futsalas Lietuvoje

Yra duomenų kad salės futbolas buvo žaidžiamas dar sovietų okupacijos metais. Po nepriklausomybės atgavimo salės futbolo varžybos vykdavo apskričių mastu. Pirmasis, neoficialus, Lietuvos čempionatas įvyko 1998 m., tuometinio LFF prezidento Vytauto Dirmeikio iniciatyva.https://www.sportas.lt/naujiena/426933/sales-futbolo-istorija-lietuvoje-nuo-apskriciu-pirmenybiu-iki-fifa-pasaulio-cempionato Netrukus buvo įkurta Lietuvos salės futbolo asociacija, kuri savo veiklos pradžią laiko 1999 metų spalio 15 dieną, kai įvyko pirmosios oficialios rungtynės tarp „Širvintų“ ir „Mažeikių“.https://futsal.lt/apie-mus LSFA pradėjo organizuoti kasmetines Lietuvos lygos varžybas nuo 2001 m. Nuo 2020 m. prie LSFA prijungtas paplūdimio futbolas, ir pavadinimas pakeistas į Lietuvos salės ir paplūdimio futbolo asociacija. 2024 sausio mėn. paplūdimio futbolas buvo atskirtas nuo LSPFA, ir perėjo į tiesioginį LFF valdymą. LSPFA pavadinimas sugrąžintas į ankstesnįjį – Lietuvos salės futbolo asociacija (LSFA).https://www.lff.lt/keiciasi-lietuvos-sales-ir-papludimio-futbolo-asociacijos-pavadinimas/ Nuo 2023 m. liepos 25 d. LSFA prezidentu išrinktas Darius Gurskis.https://www.lff.lt/darius-gurskis-isrinktas-lspfa-prezidentu/https://rekvizitai.vz.lt/en/company/lietuvos_sales_futbolo_asociacija/ LSFA yra LFF narė. 

2021 m. FIFA salės futbolo pasaulio taurė Lietuvoje
2021 m. FIFA salės futbolo pasaulio taurės čempionatas vyko Vilniuje, Kaune ir Klaipėdoje 2021 m. rugsėjo 12 - spalio 3 d. Čempionatas turėjo vykti 2020 m. rugsėjo 12–spalio 4 d. tačiau dėl kilusios COVID-19 pandemijos 2020 d. gegužės 12 d. sprendimu varžybos buvo nukeltos į 2021 m. 

Vyrų rinktinė

Lietuvos vyrų salės futbolo rinktinė dalyvauja FIFA futsal Pasaulio čempionatų atrankoje nuo 2000 m. ir UEFA futsal Europos čempionatų atrankoje nuo 2001 m. Atrankos nepavyko praeiti nė karto, tačiau šeimininko teise dalyvavo 2021 m. pasaulio futsal čempionate Lietuvoje.

Nuo 2008 m. vyksta Baltijos Futsal taurės (Baltic Futsal Cup) varžybos. Lietuvos rinktinė iškovojo taurę 2017 ir 2021 metais. 

U-19 rinktinė

2018 m. gruodžio mėn. pirmą kartą buvo suburta Lietuvos vyrų U-19 futsal rinktinė, jos treneriu buvo paskirtas Aleksandras Danilenko.https://lff.lt/news/5545/lietuvos-u-19-futsal-rinktine-treniruos-a-danilenko/  U-19 rinktinė dalyvavo atrankos varžybose į 2019 m. UEFA Europos U-19 salės futbolo čempionatą, kuris vyko Latvijoje rugsėjo 8–14 d. Vaikinai žaidė preliminarios atrankos turnyre 2019 m. sausio mėn. užėmė III vietą grupėje ir į tolimesnį etapą nepateko. Pirmoji istorinė pergalė buvo pasiekta prieš U-19 Juodkalniją rezultatu 2:0.https://lff.lt/news/5628/u-19-futsal-rinktine-pasieke-istorine-pergale/  Vėliau, šios kartos pagrindu buvo surinkta U-21 rinktinė. 

2022 m. pradžioje jaunimo rinktinių neliko, Futsal A lygoje viso buvo 11 registruotų U-19 žaidėjų. Buvo nutarta suformuoti naują U-19 Lietuvos futsal jaunimo rinktinę, kuri dalyvaus sekančiame atrankos turnyre į Europos U-19 futsal čempionatą 2022 m. rudenį. Per sekančius kelis mėnesius vyko regioninės žaidėjų paieškos apskričių futbolo federacijose bei futbolo akademijose.https://www.sportas.lt/naujiena/448110/prasideda-antras-bandymas-lipdyti-lietuvos-u-19-futsal-rinktine Vyko trys atrankos turai skirtingose Lietuvos regionuose, jų pagrindu 80 jaunuolių buvo atrinkti į kandidatų sąrašą, iš kurių geriausiai pasirodę bus kviečiami į rugpjūčio pradžioje planuojamą treniruočių stovyklą Kaune, kurios pagrindu bus suformuota rinktinė.https://lff.lt/news/13815/futsal-u-19-rinktines-atrankos-viena-ivyko-rugpjuti-laukia-antra/  Rinktinei vadovauja Edvinas Alimkinas, jo asistentas − Arsenijus Buinickis.

Moterų rinktinė
Lietuvos moterų rinktinė buvo suformuota 2018 m. balandžio mėn., treneriu paskirtas Jurijus Jeremejevas. Rinktinė dalyvavo atrankos varžybose į naujai suformuotą UEFA Europos moterų salės futbolo čempionatą, kuris vyko 2019 m. vasario mėn. Preliminarios atrankos varžybos vyko Prienuose 2018 m. rugpjūčio 22–24 dienomis. Lietuvės pralaimėjo Suomijai 0:10, sužaidė lygiomis su Slovakija 1:1 ir į tolimesnį etapą nepateko.https://lff.lt/news/5203/po-puikios-kovos-lygiosios-su-slovakija/ 

Lietuvos moterų salės futbolo rinktinė dalyvavo antrosiose moterų Europos salės futbolo čempionato atrankos varžybose, kurios vyko 2021 m. vasario 11-14 d. Lietuvaitės žaidė preliminariniame etape 2020 m. gegužės 5-10 d., kuriame 3 grupėse viso žaidė 13 rinktinių. 

2020 m. sausio mėn. duomenimis, koeficientų lentelėje Lietuvaitės užima 18 vietą tarp 23 Europos moterų salės futbolo rinktinių.

Vyrų klubų varžybos
Nuo 1999 m.https://www.sportas.lt/naujiena/241390/lietuvos-sales-futbolo-cempionatas-10-komandu-ir-nauji-miestai Lietuvos klubai žaidžia Futsal A Lyga klubų čempionate. Futsal A Lyga vyksta pavasaris-ruduo ciklu, prasideda lapkričio mėnesį, ir baigiasi kovo mėnesį.http://lietuvosfutbolas.lt/varzybos/futsal/futsal-a-lyga/ 

Nuo 2019-2020 m. sezono čempionatas vadinosi Optibet Futsal A lygahttps://lff.lt/news/8296/sales-futbolo-cempionatas-keicia-pavadinima-ir-plecia-geografija/ , o nuo 2023–2024 m. sezono vidurio – TOPsport Futsal A lyga.

Taip pat kasmet vyksta LFF Futsal taurės varžybos. 

SezonasNugalėtojas+2000  Kauno Inkaras2001  Kauno Inkaras2002  Kauno Inkaras2003  Kauno Inkaras2004  Kauno Inkaras2005  Kauno Nautara2006  Mažeikių Nafta2007  Kauno Nautara2008  Kauno Nautara2009  Kauno Nautara2010  Kauno Nautara2011  Vilniaus Bekentas2012  Kauno Nautara2013  Radviliškio Lokomotyvas2014  Kauno Inkaras2015  Panevėžio Baltija2016  Kauno Vytis2017  Kauno Vytis2018  Kauno Vytis2019  Kauno Vytis2020  Kauno Vytis2021  FK Kauno Žalgiris (buv. Vytis)2022  FK Kauno Žalgiris2023  FK Kauno Žalgiris

Moterų klubų varžybos
Lietuvos moterų salės futbolo čempionatas vyko 2020 m. sausio 18 - vasario 29 dienomis. Pirmajame etape komandos kovojo Pietų-Rytų ir Šiaurės-Vakarų regioninėse grupėse. Antrasis etapas vyko finalo ketvertuose dėl 1–4, 5–8, 9–12 vietų. 

Taip pat vyksta vienos populiariausių ir masiškiausių tarpmokyklinės merginų salės futbolo žaidynės „Ladygolas“.https://lff.lt/news/5121/istorinio-europos-cempionato-atranka-vyks-prienuose/ 

Tarptautinės klubų varžybos

Nuo 2001-2002 m. sezono Lietuvos čempionai dalyvauja UEFA Futsal čempionų lygos varžybose. Aukščiausias Lietuvos futsal klubų pasiekimas – 2020-2021 m. FK Vytis Futsal pasiekė aštuntfinalį. 

2019-2020 m. UEFA Futsal čempionų lygos pagrindinio etapo 3-os grupės varžybos vyko 2019 m. spalio 8-11 dienomis Jonavos arenoje. Šioje grupėje žaidė Kauno „Vytis“, „Barcelona“ (Ispanija), „Tyumen“ (Rusija) ir AYAT (Kazachstanas). 

2019 m. buvo įkurtas naujas projektas – Baltijos futsal lyga (Baltic Futsal League). Pirmajame turnyre Radviliškyje gegužės 18–19 dienomis turnyre tarp klubų žaidė ir Lietuvos vyrų futsalo rinktinė. 2019–2020 m. sezone dalyvavo 8 komandos iš Lietuvos, Latvijos, Estijos, Rusijos ir Baltarusijos. Lietuvai atstovavo Kauno „Vytis“ ir Gargždų „Pramogos-SC“. Dėl COVID-19 pandemijos sezonas buvo nebaigtas, projektas nutrūko.

2021–2022 m. UEFA Futsal čempionų lygos pagrindinio etapo varžybos vyko 2021 m. spalio 26-31 dienomis Žalgirio arenoje Kaune.https://www.sportas.lt/naujiena/439507/uefa-futsal-cempionu-lygos-burtai-kauno-zalgiri-suvede-su-barcelona Kauno Žalgiris (buvęs Vytis) 3 grupėje susitiko su Oršos „Viten“ (Baltarusija), Valensijos „Levante“ ir „Barcelona“ (abi Ispanija) komandomis. 

2022–2023 m. UEFA Futsal čempionų lygos pagrindinio etapo varžybos vyko 2022 m. spalio 25-30 dienomis Prienų arenoje.https://www.sportas.lt/naujiena/458895/pagrindinis-uefa-futsal-cempionu-lygos-etapas-vyks-lietuvoje Kauno Žalgiris žaidė 7 grupėje kartu su Feldi Eboli (Città di Eboli,Italija), FC Petrow (Jelgava, Latvija) ir Kampuksen Dynamo (Jyväskylä, Suomija).

 Išnašos